คือเดือนสิงหาเป็นประจำเดือน 3 ครั้งเลยค่ะ ปกติเป็นเดือนละครั้ง รอบแรกประมาณต้นๆเดือน รอบสองประมาณวันที่ 8-9 รอบสามเป็นวันนี้ค่ะ 24 เพิ่งเป็นครั้งแรกด้วยค่ะ หลังจากที่เริ่มกินยาคุมช่วงที่เป็นประจำเดือนรอบที่สอง คือมันเป็นเพราะฮอร์โมนหรือเพราะการกินยาคุมค่ะ
สวัสดีค่ะ @การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @จากที่เล่ามา หากเพิ่งเริ่มรับประทานยาคุมกำเนิดใน 3แผงแรก อาจมีเลือดออกกระปริดกระปรอยได้ค่ะ @ดังนั้นแนะนำ ให้รับประทานยาคุมกำเนิดให้ตรงเวลา และสม่ำเสมอ หากรับประทานยาคุมกำเนิดแผงที่ 3 แล้วยังมีเลือดออกกระปริดกระปรอยอยู่ แนะนำไปพบสูตินารีแพทย์เพื่อตรวจวินิจฉัยโรคอีกทีนะคะ